Monoecus (urbs)

Monoecus, plenius tempore Romano Portus Herculis Monoeci, urbs parva ad fastigium rupis posita, est caput Principatus Monoeci. Nomen Graeci qui hunc portum visitaverunt Μονοίκου λιμήν appellaverunt, addito fortasse nomine dei ipsius Ἑρακλέους: inde enim mutuatum erit nomen Latinum "Portus Herculis Monoeci". Deus Hercules ibi "Monoecus" appellabatur vel quia "pulsis aliis ibi ... solus habitavit, vel quod in eius templo alius deorum non colitur". Fontes Latini alii aliter nuncupant: "Arx Monoeci" "Saxa Monoeci". Fontibus mediaevalibus orthographiae multae reperiuntur, inter quas "Monoecus", "Portus Herculis", "Monagus" . Italice appellatur Monaco, Francogallice olim Mourgues sed hodie Monaco, Monoecense Múnegu, Occitanice Mónegue, Provinciale Monègue. Urbs etiam le Rocher (Latine virtualiter vertum Rupes) appellatur a suis civibus. Notae Nexus externi